- Hindi News
- National
- शहर के ढाबा में बनना था हाॅस्पिटल और बन गया घुमका के ढाबा में, समस्या बढ़ी
शहर के ढाबा में बनना था हाॅस्पिटल और बन गया घुमका के ढाबा में, समस्या बढ़ी
हॉस्पिटल में मरीजों को रेफर करने प्राइवेट अस्पताल से मंगवाना पड़ रहा एंबुलेंस
पीडब्लूडी और स्वास्थ्य विभाग की लापरवाही से गलत जगह पर पीएचसी (प्राइमरी हेल्थ सेंटर) का निर्माण किया गया हैं। दरअसल शहर के वार्ड नं 4 नया ढाबा में पीएचसी सेंटर का निर्माण करने के लिए स्वास्थ्य विभाग के द्वारा प्रपोजल तैयार कर पीडब्लूडी विभाग को दिया गया था। लेकिन पीडब्लूडी विभाग के अधिकारियों ने घुमका क्षेत्र के ग्राम ढाबा में पीएचसी सेंटर का निर्माण किया हैं। लगभग 800 से अधिक इस वार्ड के लोगों को स्वास्थ्य की सुविधा ही नहीं मिल रही हैं।
पीडब्लूडी विभाग के अधिकारियों का कहना है कि ब्लॉक में एक ही नाम के दो गांव होने की वजह से इस प्रकार की गड़बड़ी हुई हैँ। जबकि वार्ड नंबर 4 में नया ढाबा है और घुमका क्षेत्र में सिर्फ ढाबा हैं। इसके बावजूद अधिकारियों के द्वारा गड़बड़ी की गई हैं। वर्तमान समय में वार्ड में स्वास्थ्य सुविधा केंद्र का संचालन भी किया जा रहा था, जिसकी भवन जजर होने की वजह से दो साल से यहां पर कोई स्वास्थ्य कर्मचारी नहीं आ रहे हैं। ऐसे में लोगों का सर्दी-खासी की दवा लेने भी जिला अस्पताल जाना पड़ता हैं। पार्षद पति सुनील रामटेके ने बताया कि वार्ड में स्वास्थ्य सुविधा को लेकर कई बार शिकायत की जा चुकी है। इसके बावजूद कोई पहल नहीं किया जा रहा हैं।
राजनांदगांव|मेडिकल कॉलेज हॉस्पिटल में अब मरीजों को रेफर करने के लिए निजी हॉस्पिटल से एंबुलेंस मंगवाना पड़ रहा हैं। बुधवार सुबह हैड इंजुरी का केस आया था, लेकिन मरीज की हालत बिगड़ने की वजह से डॉक्टरों ने उसे रेफर कर दिया। एंबुलेंस में वेंटिलेटर नहीं होने की वजह से प्राइवेट हॉस्पिटल के एंबुलेंस से लेकर जाना पड़ा। बताया गया कि राजनांदगांव निवासी शालिम राम के सिर में गंभीर चोट लगने की वजह से उसे सुबह भर्ती किया गया था। लेकिन हॉस्पिटल में सुविधा नहीं होने की वजह से डॉक्टर ऑपरेट ही नहीं कर पाए और दोपहर 1 बजे मरीज को रेफर कर दिया। मरीज को दूसरे हॉस्पिटल ले जाने के लिए वेंटिलेटर की आवश्यकता था, लेकिन हॉस्पिटल के किसी भी एंबुलेंस में वेंटिलेटर नहीं होने की वजह से परिजनों को रायपुर के प्राइवेट हॉस्पिटल का एंबुलेंस मंगवाना पड़ा।
यहां निर्माण एजेंसी की लापरवाही से ऐसा हुआ
निर्माण एजेंसी की लापरवाही की वजह से इस प्रकार की गड़बड़ी हुई हैं। वार्डवासियों को स्वास्थ्य सुविधा देने के लिए हर महीने शिविर भी लगाई जा रही हैं। साथ ही वार्ड के खस्ताहाल स्वास्थ्य केंद्र की मरम्मत भी कराई जाएगी। डॉ.मिथलेश चौधरी, सीएमओ
विभाग को बनाए गए भवन का उपयोग करना होगा
राजनांदगांव ब्लॉक में दो ढाबा होने की वजह से इस प्रकार की गड़बड़ी हुई हैं। अब भवन बन गया है, तो स्वास्थ्य विभाग को उसका उपयोग करना चाहिए। समय लाल, ईई पीडब्लूडी
इस प्रकार वार्डवासियों को दिक्कत
वार्ड में स्वास्थ्य सुविधा केंद्र नहीं होने की वजह से वार्डवासियों को छोटी बीमारियों के इलाज के लिए भी मेडिकल हॉस्पिटल और जिला अस्पताल जाना पड़ता हैँ। इसके अलावा प्रसव के लिए महिलाओं को गठुला पीएचसी सेंटर लेकर जाना पड़ता हैं।
शिविर में ही करवाते हंै अपना इलाज
ढाबा वार्ड शहर के अंतिम छोर में होने की वजह से लोगों को स्वास्थ्य सुविधा के लिए सिर्फ शिविर के भरोसे हैं। वार्ड में हर महीने स्वास्थ्य शिविर लगाई जाती हैंं। इस शिविर में लोग सर्दी, खासी, बुखार व अन्य एंटीबायोटिक दवा लेते हैं।
महीने भर से खराब पड़ी हुई है, वेंटिलेटर वाली एंबुलेंस
जिले में सिर्फ एक ही वेंटिलेटर व अन्य मशीनों से युक्त 108 संजीवनी एक्सप्रेस है, जो लगभग महीने भर से खराब पड़ी हुई हैं। जिसे मरम्मत के लिए रायपुर भेजा गया है, लेकिन अब तक बन के नहीं आया हैं। इससे मरीजों को प्राइवेट एंबुलेंस का उपयोग करना पड़ रहा हैं। इसके अलावा हॉस्पिटल में न्यूरो सर्जन ही नहीं है, इससे गंभीर मरीजों का इलाज नहीं हो पा रहा हैं। वर्तमान समय में एक न्यूरो सर्जन था, जो छोड़कर जा चुका हैं।
राजनांदगांव. निजी हॉस्पिटल के एंबुलेंस में मरीज को किया जा रहा रेफर।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva